חסידות באניא

חסידות באניא היא חסידות רומנית, ענף מחסידות נדבורנה. האדמו"ר הראשון היה רבי דוד לייפר, בנו של רבי ישכר בער מסאטמר, בנו של רבי מרדכי לייפר מנדבורנה.

תולדות השושלת
רבי דוד לייפר מבאניא שבמרמרוש נולד בשנת תרנ"א. כמנהג בית נדבורנא כיהן באדמו"רות. נרצח בשואה בשנת ט"ז בסיוון תש"ד עם שלושה מילדיו.

בנים נוספים:
רבי אהרן יחיאל מנדבורנה באניה צפת. חתן הרב זאב וולף הלוי טירנואר. הוא פתח בית מדרש בשם "נזר הקודש" בצפת. נפטר בב' בסיוון תש"ס ונקבר בבית הקברות החדש בצפת.
רבי יששכר בער (-אדר ב' תשס"ה). כיהן כאדמו"ר מהרמנשטאט-כפר סבא ולאחר מכן כאדמו"ר מנדבורנא באניה בורו פארק. היה חתנו של רבי לוי יצחק לייפער מנדבורנה אראד.
רבי מרדכי לייפר מבאניה.

הדור השלישי
בניו של רבי אהרן יחיאל לייפר מצפת:
 רבי יששכר דוב מנדבורנה-באניה צפת. חתנו של רבי שמעון נתן נטע בידרמן מלעלוב.
 רבי חיים אלתר דוד מנדבורנה-חיפה. חתנו של רבי אלחנן הלפרין. למד בישיבת צאנז בנתניה ומכהן כאדמו"ר מנדבורנא בחיפה.
 רבי משה מאיר מנדבורנא-באניא ירושלים. חתנו של רבי שלמה זלמן עהרנרייך אב"ד שימלוי בארצות הברית. משמש גם כמו"צ, וחיבר ספרים בשם "משמרת השבת" ו"משמרת המועדות". בית מדרשו בשכונת הבוכרים בירושלים.
 רבי מרדכי יצחק מנדבורנה-קאלוש. כיהן בשכונת הר נוף בירושלים, בבורו פארק וכיום ברמת בית שמש ג' בבית שמש. חתנו של רבי דוד משה רוזנבוים מקרעטשניף.

בני רבי יששכר בער מנדבורנא באניה-בורו פארק:
 רבי מרדכי לייפר מנדבורנא באניה בבורו פארק.
 רבי מאיר לייפר מליז'נסק בבורו פארק (ת"ש, 1940 - י"ב באלול תשפ"א, 2021).
בני רבי מרדכי מבאניה:
 רבי דוד לייפר מבאניה-מונרו.
 רבי מאיר מנשה לייפר (-תשי"ג, 1953 - ה' באייר תשפ"א, 2021) מבאניה-מונסי (חתן רבי אברהם שמואל טברסקי מפאלטישאן).
רבי יעקב יצחק אייזיק לייפר.

הערות שוליים

חסידויות בית נדבורנה
חסידות במרחב הרומני
חצרות חסידיות